Blad+frå+Imperialismen+2


 * Arbeidskrav: KH 2 kunst-nett. Vår 2012. **
 * OPPGAVE I KUNSTHISTORIE: ”BRUK ET BILDE”. **

Per Kleiva: Blad frå imperialismens dagbok (1971). Silketrykk i nesten kvadratisk størrelse; 57,7 x 59,7 cm. Dette ene bildet er i en serie på tre bilder, hvor dette er det midterste i rekken. Bildet viser seks militærhelikoptre som kommer inn over en blomsterslette. Helikoptrene er svarte i fargen og står i fargekontrast til den lyseblå himmelen og den klare grønne og hvite blomsterengen. En bakketopp med grantrær vises i det fjerne mens en treklynge med bjørk eller lignende står lenger fremme til høyre i bildet. Helikoptrene kommer inn i bildet mot tilskueren og en kan også tydelig se håndvåpen stikke ut av dørene. Per kleiva har selv sagt om bildet: “Det startet med et utklipp jeg hadde liggende. Dette var i 1970-71, midt under den verste krigføringen i Vietnam. Jeg ville også fortelle hva jeg synes om dette, og koblet helikoptrene sammen med et vakkert bilde av en blomstereng.” Per Kleiva i et intervju i Morgenbladet, sept. 2005 Per Kleiva (1933-) v ar med i kunstnerkollektivet GRAS, som ønsket å lage rimelig grafikk for folket. (Danbolt 2009:349-350). GRAS ønsket å fjerne kunsten fra de kapitalistiske markedskreftene og var de som introduserte teknikken silketrykk i norsk kunstliv. Vietnamkrigen ble et hovedtema for GRAS-kunstnerne og brukte silketrykket som uttryksform. ”Blad frå imperialismen” er ett av Per Kleivas hovedverk fra denne tiden. ** Idéutvikling med målsetting: ** Jeg jobber på ungdomstrinnet og ønsker å lage en oppgave der jeg kan bruke Per Kleivas bilde som utgangspunkt til arbeid med fotografi og trykk på 9.trinn. Jeg ønsker at elevene skal kunne øve på å uttrykke en mening gjennom eget skapende arbeid. Per Kleiva er tydelig i sitt budskap og bruker teknikker som kan være spennende å utforske i skolen. Som musikklærer har jeg temaet musikk og politikk som tema for et prosjekt der hippietid og politiske protester på 60/70 tallet står sentralt i den nyere musikkhistorien. Jeg synes det kan være spennende å arbeide tverrfaglig med kunst og håndverk og musikk. I tillegg skal elevene i samfunnsfag kunne ”lage spørsmål om sentrale internasjonale konfliktar på 1900-talet og i vårt eige hundreår, formulere årsaksforklaringar og diskutere konsekvensar av konfliktane.” Elevene skal videre kunne “drøfte viktige omveltingar i samfunnet i nyare tid, og reflektere over korleis dagens samfunn opnar for nye omveltingar” (Kunnskapsløftet). Den kalde krigen der Vietnamkrigen var meget sentral, er et naturlig tema å ta opp.
 * Valg av bilde: **

Jeg har gått gjennom kompetansemålene i kunst og håndverk slik de star skrevet i kunnskapsløftet. Det er flere som kan tenkes å være aktuelle til et prosjekt med bildemanipulering og bearbeiding av foto, men i denne omgangen har jeg valgt å fokusere på følgende: ”samtale om opplevelse av hvordan kunstnere til forskjellige tider og i ulike kulturer har uttrykt seg gjennom foto, film og video, og bruke dette som utgangspunkt for eget arbeid, sammenligne og vurdere ulike retninger og tradisjoner innenfor to- og tredimensjonal kunst, bruke ulike materialer og redskaper i arbeid med bilder ut fra egne interesser og bruke ulike funksjoner i bildebehandlingsprogram”. Både musikken og i kunst og håndverk vil denne oppgaven bidra til utvidet forståelse og opplevelse av hvordan mennesker kan formidle politiske budskap på ulike måter. ** Oppgave: ** __ Del 1: __ Undervisning og samtale om Popkunst og politisk uttrykk i kunsten på 60- og 70-tallet med hovedfokus på Norge og Per Kleiva som inspirasjonskilde. Samtidig har vi samme type undervisning og samtale i musikken, med utgangspunkt i borgerettsbevegelse og hippietid og hvordan musikere brukte musikken sin politisk på denne tiden. Jimi Hendrix sin tolkning av ”Star Spangled Banner” som en protest mot Vietnamkrigen står som et viktig eksempel fra musikkhistorien. __ Del 2: __ Måten Per Kleiva har arbeidet med trykk i ”Blad frå imperialismen” blir utgangspunkt for elevenes skapende arbeid. Elevene velger ut flere fotografier som skal legges på hverandre i trykk med ulike farger og mønstre, for slik å lage et nytt uttrykk. Målet er at elevene skal bruke trykk av pressefotografier og egne for å lage et eget bilde der eleven ønsker å uttrykke noe.

Oppgaven jeg har skissert over krever at elevene har satt seg inn i og planlagt et ferdig bilde med utgangspunkt i flere bilder. Den skapende utførelsen handler om å overføre flere fotomotiver over på ett lerret/ark og slik lage sitt eget bilde. Jeg har lyst til at de skal arbeide med å lage et uttrykk som betyr noe for dem. Derfor er det viktig å bruke litt tid på å arbeide med ulike eksempler på bilder. Etter valg av foto og bearbeiding printes fotoet ut på ark. Motivet skal deretter overføres ved hjelp av en skarp gjenstand (passerspiss elle syl) på pleksiglass (eller litt tykk, hard plast). Deretter legges det sverte på det skraverte motivet og nytt rent ark legges over slik at trykket overføres til papiret. Flere motiv kan øverføres på samme måte med ulike farger slik at det ferdige bildet har flere motiver hentet fra ulike fotografier og slik har elevene laget sitt eget med utgangspunkt i flere ulike fotografier.
 * Planlegging, praktisk organisering og skapende utførelse: **

Elevene lager en utstilling av egne verk som blir stående slik at resten av skolen og foresatte kan komme og se. Det hadde vært morsomt å gjøre selve utstillingsåpningen til en ordentlig vernissasje der elevene kan invitere foresatte og venner en ettermiddag og slik få presentere egne verk i tillegg til en kort presentasjon av utgangspunktet for oppgavene, nemlig Per Kleivas eget verk. Kanskje vi til og med kan invitere Per Kleiva selv?
 * Formidling av arbeidet: **

Utfordringene for vår skole ligger mest på de ytre faktorene. Vi har lite midler å bruke og bor for tiden i brakker, da skolen vår rives og skal bygges opp igjen i løpet av tre år. Derfor er det bra å lage oppgaver som elevene kan gjøre i et klasserom.
 * Resultat: **

Utfordringene kan også ligge i det å klare å tenke uttrykk og formidling av eget uttrykk. Elevene trenger å øve seg i å uttrykke egne tanker og følelser gjennom andre måter enn å prate og diskutere, derfor kan det være spennende å utfordre dem på å bruke foto og kunst til dette.

En tredje utfordring kan også ligge i å klare å skravere i plast. Til tider kan dette være ganske hardt og tungt å få til. Allikevel har ingen elever vondt av å øve opp finmotorikk og bruk av ulike materialer i egen kunstnerisk utførelse.

__ Fagbøker: __ Danbolt, Gunnar (2009). //Norsk kunsthistorie. Bilde og skulptur frå vikingtida til i dag.// Gjøvik: Det Norske Samlaget. Smith, Ray (1995). //Kunstnerens håndbok.// Oslo: N.W. Damm & Søn a.s – Teknologisk Forlag.
 * Litteraturliste: **

__ Nettsider: __ Blomqvist sin anmeldelse av verket: [] Universitetet i Stavanger sin side om kunsthistorieperioden modernismen: [] Persbråten sin innledning til ukens kunstverk: [] GRAS sin egen hjemmeside: [] Store Norske Leksikon om Per Kleiva: []